Document ID: 32003D0394

KOMISIJAS LĒMUMS
(2003. gada 23. maijs),
ar ko groza Lēmumu 2002/677/EK attiecībā uz zoonozi izraisošas salmonellas kontroli
(izziņots ar dokumenta numuru C(2003) 1640)
(Dokuments attiecas uz EEZ)
(2003/394/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1990. gada 26. jūnija Lēmumu 90/424/EEK par izdevumiem veterinārajā jomā[1], kurā jaunākie grozījumi izdarīti ar Regulu (EK) Nr. 806/2003[2], un jo īpaši tās 24. panta 11. punktu,
tā kā:
(1) Komisijas 2002. gada 22. augusta Lēmums 2002/677/EK, ar ko nosaka standarta ziņojuma prasības attiecībā uz Kopienas līdzfinansētajām dzīvnieku slimību izskaušanas un kontroles programmām un ar ko atceļ Lēmumu 2000/322/EK[3], neattiecas uz Kopienas līdzfinansētajām zoonozi izraisošas salmonellas kontroles programmām.
(2) Lēmumā 90/424/EEK noteikts, ka pēc zoonožu kontroles Kopienas noteikumu ieviešanas dalībvalstis var lūgt finansiālu ieguldījumu no Kopienas saistībā ar savu Komisijas apstiprināto plānu.
(3) Ar Padomes 1992. gada 17. decembra Direktīvu 92/117/EEK par aizsardzības pasākumiem pret noteiktām zoonozēm un zoonozes izraisītājiem dzīvniekos un dzīvnieku izcelsmes produktos, lai izvairītos no pārtikas izcelsmes infekcijām un intoksikācijām[4], kurā jaunākie grozījumi izdarīti ar Regulu Nr. 806/2003, paredzēti Kopienas noteikumi par zoonozi izraisošas salmonellas kontroli mājputniem. Pēc minētās direktīvas pieņemšanas Komisija apstiprinājusi vairāku dalībvalstu iesniegtos salmonellu kontroles valsts plānus. Daļai šo apstiprināto valsts kontroles plānu ir piešķirts Kopienas līdzfinansējums.
(4) Ir svarīgi, lai darbotos ziņošanas sistēma, kas vajadzīga, lai novērtētu paveikto Kopienas līdzfinansēto salmonellu kontroles valstu programmu realizēšanā. Lai iegūtu interpretējamu un izsmeļošu un salīdzināmu informāciju, ir lietderīgi šīs ziņošanas sistēmas saskaņot.
(5) Šai ziņošanas sistēmai jāpamatojas ar Lēmumā 2002/677/EK noteiktajām prasībām. Tomēr ir vajadzīgs noteikt konkrētas īpašas ziņošanas prasības par zoonozi izraisošām salmonellām.
(6) Attiecīgi jāgroza Lēmums 2002/677/EK.
(7) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO LĒMUMU.
1. pants
Lēmumu 2002/677/EK groza šādi:
1) lēmuma 4. panta 2. punktam pievieno šādu daļu:
"Attiecībā uz zoonožu izraisošo salmonellu starpposma ziņojumos iekļauj vismaz V.a pielikumā noteikto informāciju.";
2) lēmuma 5. panta 2. punktam pievieno šādu daļu:
"Attiecībā uz zoonožu izraisošo salmonellu nobeiguma ziņojumos iekļauj vismaz V.a, VI un VII pielikumā noteikto informāciju.";
3) lēmuma I pielikumu aizstāj ar šā lēmuma I pielikuma tekstu;
4) lēmuma VI un VII pielikumu aizstāj ar šā lēmuma II pielikuma tekstu.
2. pants
Šis lēmums ir adresēts dalībvalstīm.
Briselē, 2003. gada 23. maijā

Labels: 0
17
6